கரசூர் பத்மபாரதி

கரசூர் பத்மபாரதி  (பிறப்பு: சூலை 15, 1975) என்பவர் ஒரு புதுச்சேரி எழுத்தாளர் ஆவார். இவரது இயற்பெயர் கு. பத்மாவதி. தமிழில் முதுகலை, ஆய்வியல் நிறைஞர், இளங்கலைக் கல்வியியல் பட்டங்களையும், மானிடவியலில் பட்டயமும் பெற்றவர். இளமை நதியில் முதுமை ஓடங்கள், சிறகிருந்தும் ஆகிய நூல்களை வெளியிட்டவர். கவியரங்குகள், பட்டிமன்றங்களில் பங்கு பெற்றவர். இவர் எழுதிய "நரிக்குறவர் இன வரைவியல்" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் மானிடவியல் (சமூகவியல், புவியில், நிலவியல்) எனும் வகைப்பாட்டில் பரிசு பெற்றது. தமிழ்விக்கியின் 2022 ஆம் ஆண்டிற்கான பெரியசாமி தூரன் விருது கரசூர் பத்மபாரதிக்கு வழங்கப்பட்டது.

மேற்கோள்கள்

பகுப்பு:1975 பிறப்புகள்
பகுப்பு:புதுச்சேரி எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்